Gaza (by)

Gaza er den største byen på Gazastripen og den største byen i De palestinske selvstyreområdene. Før Gazakrigen hadde den ca.  innbyggere.

Gaza er en havneby ved Middelhavet, strategisk plassert ved den historiske handelsruten mellom Egypt og Syria. 

Byen har vært bebodd siden 3000 før Kristus. Den var fra 1200-tallet før Kristus en av filisternes viktigste byer og er nevnt i Bibelen. Byens senere historie er stort sett sammenfallende med det øvrige Palestinas fram til 1948, da den ble okkupert av Egypt under den arabisk-israelske krig i 1948 og ble en del av Gazastripen. Ifølge FN ble 83 % av bygningene ødelagt av israelske angrep under Gazakrigen fra 2023 til 2025.

 Demografi 
Majoriteten av befolkningen i Gaza i dag er muslimer. Et lite mindretall av befolkningen, ca. 3500 mennesker, er kristne, hvorav de fleste tilhører den gresk-ortodokse kirken. Ifølge en folketelling i 1997 av det palestinske statistiske sentralbyrået (PCBS), hadde Gaza by og tilstøtende al-Shati-leiren en befolkning på 353 115 innbyggere, hvorav 50,9 % var menn og 49,1 % kvinner. Gaza har en svært ung befolkning, med over halvparten av dem under 14 år (50,3 %) og 25,7 % var mellom 15 og 29 år. Ca 13,6 % var i alderen 30 til 44, 7,7 % fra alderen 45 til 65 og 3,9 % var over fylte 64. 

En massiv tilførsel av palestinske flyktninger økte Gazas befolkning etter den arabisk-israelske krigen i 1948. I 1967 hadde befolkningen økt til om lag seks ganger sitt antall i 1948. I 1997 var 51,8 % av Gazas innbyggere flyktninger eller deres etterkommere. I 2016 hadde byens innbyggertall økt til , og var den største byen i de palestinske territoriene. I tillegg bodde det over  i byens flyktningleirer.

Fødselsraten er høy og flertallet der lever i fattigdom, og må stole på mat fra FN for å overleve.

Ifølge FN ble 83 % av bygningene ødelagt av israelske luftangrep og bakkeangrep i Gazakrigen fra 2023 til 2025.

 Vennskapsbyer 
  Dunkerque, Frankrike
  Torino, Italia
  Barcelona, Spania
  Cascais, Portugal
  Tromsø, Norge

 Fotnoter 

 Referanser 

 Eksterne lenker 



Kategori:Byer på Gazastripen
Kategori:Bibelske steder
Kategori:Filistinske byer